North Shore (pohorie)

Pohorie North Shore je reťazec hôr v kanadskej provincii Britská Kolumbia. Jeho vrchy sú viditeľné z Vancouveru a jeho širokého okolia a tvoria neprehliadnuteľnú panorámu mesta a jeho okolia.

Ich strmé južné svahy predstavujú prirodzenú prekážku pre ďalšie rozširovanie mesta North Vancouver a okresu West Vancouver. Ich svahy sú križované veľkou sieťou chodníkov, steziek a cyklotrás svetovej extratriedy pre horské bicykle.

Pohorie North Shore je skupinou vrchov v najjužnejšej časti horského pásma Pacific Ranges, ktoré je súčasťou obrovského pohoria Pobrežné vrchy. Pohorie North Shore na juhu ohraničuje zátoka Burrard Bay, na západe a severozápade úžina Howe Sound a na severe a severovýchode pásmo hôr Garibaldi Ranges.

Aj keď nie sú extrémne vysoké, sú tieto hory dosť drsné a rozhodne by sa nemali podceňovať. Poveternostné podmienky sa na severe pohoria North Shore často dosť výrazne odlišujú od mierneho počasia v neďalekom Vancouveri. To platí najmä v zimných mesiacoch, no aj v lete sa dá po zídení z chodníka veľmi ľahko zablúdiť a stratiť orientáciu a to napriek blízkosti tak veľkého mesta.

Pohorie North Shore rozdeľujú tri hlboké údolia. V poradí od západu na východ sú to tieto:
 údolie rieky Capilano
 pramene Lynn Headwaters
 údolie rieky Seymour

Rieky Seymour a Capilano majú široké povodie siahajúce hlboko do oblasti pohoria North Shore, v ktorom je bez príslušného povolenia akákoľvek ľudská činnosť zakázaná.

V oblasti sa nachádzajú dva parky, park Cypress Provincial Park a Mount Seymour Provincial Park. V obidvoch je spoľahlivá cestná sieť a sieť zjazdoviek. Zjazdovka a turistické atrakcie na neďalekej hore Grouse Mountain sú prístupné sedačkovou lanovkou Skyride. Po jej strmých svahoch vedie veľmi populárna turistická cesta Grouse Grind.

V údolí Seymour Valley sa nachádza cesta Seymour Trailway, ktorá vedie hlboko do hôr. Je často využívaná turistami a filmovými štábmi počas nakrúcania filmov a seriálov, ako napríklad Stargate SG-1.

Hory
V oblasti pohoria North Shore sa ich nachádzajú celé desiatky. Medzi najznámejšie patria:

V oblasti Cypress
 Black Mountain () Zalesnený vrchol s výhľadom na zátoku Horseshue Bay. Zjazdovky na jej severných svahoch sú pod správou horského strediska Cypress Mountain.
 Hollyburn Mountain () Častý cieľ turistov. Jej zjazdovky sa využívajú už od začiatku 20. storočia. Jej zjazdovky patria k jediným v celej oblasti Lower Mainland, ktoré sú udržiavané a upravované podľa poveternostných podmienok.
 Mount Strachan () Na jej južných svahoch sú zjazdovky, ktoré má pod správou stredisko Cypress Mountain.

V oblasti Grouse Mountain
 Mount Fromme () Veľký zalesnený vrchol, málo navštevovaný. Na jeho južných svahoch sú skvelé trasy pre horskú cyklistiku.
 Grouse Mountain () Miesto veľmi populárnych zjazdoviek a turistickej trasy Grouse Grind.
 Goat Mountain () Ďalšie populárne turisticky vyhľadávané miesto, nachádzajúce sa v blízkosti lanovky vedúcej na Grouse Mountain.
 Crown Mountain () V podstate žulová pyramída, obkolesená strmými útesmi.

V oblasti Cathedral / Lynn Range
 Lynn Peak () Malá zalesnená hora a populárny cieľ pre turistov pre jej snadný prístup.
 The Needles () Izolované vrchy nachádzajúce sa severne od Lynn Peak.
 Coliseum Mountain () Dosť izolovaná hora, na jej svahoch sa nachádza odkrytý žulový masív.
 Mount Burwell () Izolovaná žulová hora nachádzajúca sa na hranici voľne prístupného územia.
 Cathedral Mountain () Jedna z najvyšších a najznámejších hôr v pohorí North Shore.

V oblasti Fannin Range
 Mount Seymour () Dobrý prístup a dobré cesty robia z Mount Seymour vyhľadávaný turistický cieľ. V zime na ňom funguje zjazdová dráha.
 Mount Elsay () Vzdialený vrch nachádzajúci sa za Mount Seymourom.
 Mount Bishop () Vzácne navštevovaný vrch vo vzdialenej severnej oblasti parku Mt. Seymour Provincial Park.

V oblasti Lions
 The Lions () Pravdepodobne najznámejšie vrchy v pohorí North Shore. Majú charakteristický tvar a možno ich vidieť takmer z celej metropolitnej oblasti.
 Mount Harvey () Izolovaný vrch týčiaci sa v susedstve vrchov Lions.
 Brunswick Mountain () Najvyššia hora z celého pohoria North Shore. Leží severne od Mount Harvey.

Externé odkazy 
 Cyklistické združenie pohoria North Shore  
 Záchranná služba pohoria North Shore 
 Článok o pohorí North Shore  

Pohoria v Kanade
Pohoria v Britskej Kolumbii